CELEX: 62017CA0339
Language: bg
Date: 2018-07-05 00:00:00
Title: Дело C-339/17: Решение на Съда (пети състав) от 5 юли 2018 г. (преюдициално запитване от Landgericht Köln — Германия) — Verein für lauteren Wettbewerb eV/Princesport GmbH (Преюдициално запитване — Наименования на текстилните влакна и свързаните с тях изисквания в областта на етикетирането и маркирането — Регламент (ЕС) № 1007/2011 — Членове 7 и 9 — Чисти текстилни продукти — Многовлакнести текстилни продукти — Методи за етикетиране и маркиране)

27.8.2018   
            
            
               BG
            
            
               Официален вестник на Европейския съюз
            
            
               C 301/9
            
         
      Решение на Съда (пети състав) от 5 юли 2018 г. (преюдициално запитване от Landgericht Köln — Германия) — Verein für lauteren Wettbewerb eV/Princesport GmbH
      (Дело C-339/17) (1)
      
      ((Преюдициално запитване - Наименования на текстилните влакна и свързаните с тях изисквания в областта на етикетирането и маркирането - Регламент (ЕС) № 1007/2011 - Членове 7 и 9 - Чисти текстилни продукти - Многовлакнести текстилни продукти - Методи за етикетиране и маркиране))
      (2018/C 301/11)
      Език на производството: немски
      
         Запитваща юрисдикция
      
      Landgericht Köln
      
         Страни в главното производство
      
      
         Ищец: Verein für lauteren Wettbewerb eV
      
         Ответник: Princesport GmbH
      
         Диспозитив
      
      
                  1)
               
               
                  Член 4 и член 14, параграф 1, първа алинея от Регламент (ЕС) № 1007/2011 на Европейския парламент и на Съвета от 27 септември 2011 година относно наименованията на текстилните влакна и свързаното с тях етикетиране и маркиране на текстилните продукти по отношение на техния влакнест състав и за отмяна на Директива 73/44/ЕИО на Съвета и на директиви 96/73/ЕО и 2008/121/ЕО на Европейския парламент и на Съвета във връзка със съображение 10 от Регламента трябва да се тълкуват в смисъл, че налагат общо задължение за етикетиране или маркиране, за да се посочи влакнестият състав на всички текстилни продукти, включително на текстилните продукти, определени в член 7 от посочения регламент.
               
            
                  2)
               
               
                  Член 7, параграф 1 от Регламент № 1007/2011 трябва да се тълкува в смисъл, че не налага върху етикета или маркировката на чист текстилен продукт да се използва едно от трите обозначения, посочени в този член, а именно „100 %“, „чист“ или „изцяло“. Обозначенията могат да бъдат употребени съвместно.
               
            
                  3)
               
               
                  Член 9, параграф 1 от Регламент № 1007/2011 трябва да се тълкува в смисъл, че задължението върху етикета или маркировката да се посочи наименованието и процентното съдържание от масата на всички влакна, от които е съставен въпросният текстилен продукт, не се прилага по отношение на чистите текстилни продукти.
               
            
         (1)  ОВ C 283, 28.8.2017 г.